Օգոստոսի մեկից բարձրանալու է առողջության պահպանման առաջնային օղակի բուժաշխատողների աշխատավարձերը: Նրանց թիվը շուրջ 10 հազար է: Տեղեկությունն այսօր հայտնել է Առողջապահության նախարար Արսեն Թորոսյանը՝ սոցցանցի ուղիղ եթերում: Նա ասել է, որ դա հնարավոր է դարձել՝ բյուջետային միջոցների տնտեսումների հաշվին: Խոսքը՝ 700 միլիոն դրամի մասին է: Թորոսյանը չի բացառել, որ մոտ ապագայում այդ բուժաշխատողների աշխատավարձը բարձրացնելու եւս մեկ հնարավորություն կարող է ստեղծվել: